Konkrēta laika vai nobraukuma perioda, pēc kura stūres uzgalis jeb pirksts jāmaina, nav. Jārēķinās, ka katru reizi, kad tiek pagriezta stūre, pirksts izkustas un līdz ar to pakāpeniski dilst, taču parasti šī automašīnas komponente kalpo vairākus gadus, nereti – arī visu automašīnas mūžu. Stūres pirksta kalpošanas ilgumu negatīvi ietekmē tādi faktori kā zema ceļa seguma kvalitāte, iekļūšana ceļu satiksmes negadījumos un iebraukšana bedrēs. Tādējādi iespējams sabojāt ne tikai stūres pirkstu, bet arī citas ar stūres mehānismu saistītas detaļas.